Hej Bolius

Passende højde for en flagstang til et parcelhus?

vh Torben W


Hvor høj skal flagstangen være?
Hej Torben W  
  
 Der er ingen fast regel for, hvor høj en flagstang skal være -   men det er vigtigt, at højden passer til huset, grunden og området.

Flagstangen må godt være højere end huset og noget af beplantningen, men bør ikke være så synlig, at den er generende for naboer - det gælder både højde og placering på grunden.

En flagstang på mellem 7 og 10 meter er normalt i et almindeligt enfamiliehus i et parcelhusområde.

Du skal også tænke på, at flagets størrelse skal passe til både huset, haven og flagstangens højde - en tommelfingerregel siger, at flagets højde skal være omkring en femtedel af flagstangens højde. Så et flag på ca. 1,5-2 meter vil passe til en flagstang på 7-10 meter.

Læs meget mere om både flagstænger og flagregler her:[Flagstænger og flagregler](https://www.bolius.dk/flagstaenger-og-flagregler-19406)

